"Ära võta südamesse"(2023. aasta film)
"Ära võta südamesse" (originaalpealkiri "No Hard Feelings") on 2023. aasta Ameerika komöödiafilm, mille peaosaline Jennifer Lawrence on naine, kelle palkab endale jõukas paar nende romantiliselt ja seksuaalselt kogenematule pojale kaaslaseks. Jõuka paari poega kehastab Andrew Barth Feldman . Filmi režissöör on Gene Stupnitsky, kes on ka stsenarist koos John Phillipsiga. Koos Lawrence’iga, kes oli üks filmi produtsente, ja Feldmaniga mängivad filmis peaosades veel Laura Benanti, Natalie Morales ja Matthew Broderick. Projekt kuulutati välja 2021. aasta oktoobris, kui Sony Pictures Releasing ja Columbia Pictures võitsid Apple Original Filmsi, Netflixi ja Universal Picturesi vahelise pakkumise. Lawrence liitus näitlejatega produtseeris filmi koos Stupnitskiga. Suur osa näitlejatest liitus 2022. aasta septembrist oktoobrini. Filmimine algas septembri lõpus erinevates Nassau maakonna kohtades New Yorgi suurlinnapiirkonnas ja see lõppes järgmise aasta novembris. Sony Pictures Releasing esmaesitles filmi "Ära võta südamesse" Ameerika Ühendriikides 23. juunil 2023. See sai kriitikutelt positiivseid hinnanguid ja selle kassatulu oli üle 87 miljoni dollari, filmi eelarve oli 45 miljonit dollarit. Jennifer Lawrence pälvis 81. Kuldgloobuse auhindade jagamisel parima filminäitleja (komöödia või muusikali) nominatsiooni ja 49. People's Choice Awardsi jagamisel pälvis aasta komöödiafilmitähe auhinna. Film kandideeris 29. kriitikute valiku auhindade jagamisel parima komöödia kategoorias.